pythainlp/thai_wikipedia_clean_20230101 huggingface dataset:
แมรี เอลิซาเบธ วินสตีด  เกิดเมื่อวันที่ 28 พฤศจิกายน ค.ศ. 1984 เป็นนักแสดงและนักร้องชาวอเมริกัน เป็นที่รู้จักจากการแสดงภาพยนตร์หลายเรื่อง อาทิเช่น Final Destination 3 (2006), Death Proof (2007), Live Free or Die Hard (2007), Scott Pilgrim vs. the World (2010), The Thing (2011), (2012) และ 10 Cloverfield Lane (2016) เป็นต้น
การท่องเที่ยวในประเทศญี่ปุ่น
ประเทศญี่ปุ่น ได้ดึงดูดนักท่องเที่ยวต่างชาติ 19,730,000 คนในปี ค.ศ. 2015 ประเทศญี่ปุ่นมีมรดกโลก 19 แห่ง ซึ่งรวมทั้งปราสาทฮิเมะจิ, อนุสรณ์สถานทางประวัติศาสตร์เคียวโตะโบราณ และอนุสรณ์สถานทางประวัติศาสตร์นะระโบราณ สถานที่ท่องเที่ยวที่ชาวต่างชาตินิยม ได้แก่ โตเกียวและฮิโระชิมะ, ภูเขาฟุจิ, สกีรีสอร์ท เช่น นิเซะโกะ ในจังหวัดฮกไกโด, จังหวัดโอะกินะวะ, นั่งการนั่งรถไฟชิงกันเซ็ง ตลอดจนมีความได้เปรียบจากโรงแรมของญี่ปุ่น รวมถึงการแช่บ่อน้ำร้อน
ต้นกำเนิดของประเพณีการเยี่ยมชมเมืองที่งดงามยังไม่เป็นที่แน่ชัด แต่การเที่ยวชมสถานที่ในช่วงต้น คือการเดินทางในปี ค.ศ. 1689 ของมะสึโอะ บะโช ไปยัง"เหนือสุด"ของประเทศญี่ปุ่น ซึ่งเกิดขึ้นไม่นานหลังจากที่ฮะยะชิ ระซัง ได้จัดไตรทรรศน์แห่งญี่ปุ่นในปี ค.ศ. 1643 ในช่วงยุคเอะโดะของญี่ปุ่น จากประมาณ ค.ศ. 1600 สู่การฟื้นฟูเมจิในปี ค.ศ. 1867 การเดินทางได้รับการวางระเบียบภายในประเทศโดยการใช้ชูกุบะหรือสถานีหลัก ซึ่งเป็นชุมชนที่นักท่องเที่ยวจะต้องนำเสนอเอกสารที่เหมาะสม แม้จะมีข้อจำกัดเหล่านี้ แต่ก็มีที่ทำการคนขนของและคอกม้า, เช่นเดียวกับสถานที่สำหรับที่พักและอาหาร ที่มีอยู่ในเส้นทางอยู่พอสมควร ในช่วงเวลานี้ ประเทศญี่ปุ่นได้ปิดประเทศจากชาวต่างชาติ จึงไม่มีการท่องเที่ยวต่างประเทศที่มีอยู่ในประเทศญี่ปุ่น
หลังจากการฟื้นฟูเมจิและการสร้างเครือข่ายทางรถไฟแห่งชาติ กิจการท่องเที่ยวกลายมาเป็นโอกาสมากขึ้นในราคาที่ไม่แพงสำหรับประชาชนในประเทศ และผู้มาเยือนจากต่างประเทศก็สามารถเข้าประเทศญี่ปุ่นได้อย่างถูกต้องตามกฎหมาย ตั้งแต่ปี ค.ศ. 1887 เจ้าหน้าที่ของรัฐที่ได้ยอมรับความจำเป็นในการจัดระบบเพื่อการดึงดูดนักท่องเที่ยวชาวต่างชาติ ในชื่อ "คิฮินไก" (貴賓会) ซึ่งมีวัตถุประสงค์เพื่อการประสานงานในการท่องเที่ยว โดยได้ก่อตั้งในปีดังกล่าว กับการอำนวยพรโดยนายกรัฐมนตรีอิโต ฮิโระบุมิ โดยผู้นำในช่วงต้นประกอบด้วยชิบุซะวะ เออิชิ และเอะคิดะ ทะกิชิ อีกก้าวสำคัญในการพัฒนาของอุตสาหกรรมการท่องเที่ยวในประเทศญี่ปุ่นคือปี ค.ศ. 1907 ที่มีกฎหมายการพัฒนาโรงแรม ซึ่งเป็นผลมาจากกระทรวงทางรถไฟเริ่มก่อสร้างโรงแรมที่สาธารณชนเป็นเจ้าของทั่วประเทศญี่ปุ่น
ในปี ค.ศ. 2015 มีนักท่องเที่ยวชาวต่างชาติที่มาเยือนประเทศญี่ปุ่น 19,737,409 คน
แหวนปราบมาร
แหวนปราบมาร เป็นละครชุด แนวแอ็คชั่น-แฟนตาซี จากบทประพันธ์โดย ทศพล ศิริวิวัฒน์ เขียนบทโทรทัศน์โดย กิตติณัฐ ณัฐรวีทศ กำกับการแสดงโดย อัครพล บัวแตง ผลิตโดย บริษัท มงคล การละคร จำกัด และ บริษัท กิ๊บสัน แอนด์ กัน จำกัด ออกอากาศทุกวันเสาร์และวันอาทิตย์ เวลา 9:00 น. - 9:45 น. ทางสถานีโทรทัศน์สีกองทัพบกช่อง 7
เมื่อครั้งบรรพกาล มีของวิเศษอยู่ 12 ชิ้น ที่ถูกเล่าขานเป็นตำนานโด่งดัง เช่น ดาบฟ้าฟื้น, เกราะเพชรเจ็ดสี, ขวานรามสูร, ปี่พระอภัย หากตกในมือเหล่าร้ายจะก่อให้เกิดมหันตภัยครั้งใหญ่ขึ้น ทั้งสรวงสวรรค์ และโลกมนุษย์ มหาธรรมเทพ เทพผู้ยิ่งใหญ่เล็งเห็นถึงปัญหานี้ ตัดสินใจสร้างกรุเจดีย์ล่องหนเพื่อใช้รวบรวม "ของวิเศษแห่งโลกธาตุทั้ง 12" โดยเจดีย์ล่องหนจะอยู่ระหว่างโลกกับสวรรค์เท่านั้น ซึ่งจะปรากฏขึ้นทุก ๆ 400 ปี ท่านได้สละบารมีธรรมของตนเป็น 2 ส่วน คือ ภูติหมัดภูผา ผู้มีพลังในการต่อยสูงจนแผ่นดินทลายได้ และภูติบาทาวายุ ผู้มีพลังในการเตะมากขนาดทำให้เกิดลมพายุได้ ภูติทั้งสองสิงสถิตอยู่ใน แหวนภูผาวายุ ที่อยู่บนยอดเจดีย์ล่องหน เพื่อปกปักษ์ของวิเศษทั้ง 12 ชิ้น
อำเภอเกิ่นเส่อ
เกิ่นเส่อ  เป็นอำเภอชายฝั่งทะเลของนครโฮจิมินห์ ประเทศเวียดนาม
อำเภอห่างจากตัวเมืองนครโฮจิมินห์ประมาณ 50 กิโลเมตร ในปี ค.ศ. 2010 มีเนื้อที่ 704 ตารางกิโลเมตร และมีประชากร 70,697 คน ประกอบไปด้วย ชาวญวน (80%) ชาวขแมร์กรอม และชาวจาม
นอกจากนี้ป่าชายเลนเกิ่นเส่อได้รับการกำหนดให้เป็นเขตสงวนชีวมณฑลโดยยูเนสโก
เกิ่นเส่อแบ่งเขตการปกครองออกเป็น 1 เมืองระดับตำบล (เกิ่นถัญ) และ 6 ตำบล
นอกจากนี้อำเภอยังมีเกาะขนาดเล็กและขนาดใหญ่ประมาณ 69 เกาะ
เชอร์เบต (วงดนตรี)
เชอร์เบต  วงดนตรีแนว ร็อก จาก ประเทศออสเตรเลีย ซึ่งนำโดย Daryl Braithwaite โด่งดังในช่วง พ.ศ. 2512 - พ.ศ. 2527 มีเพลงดังอาทิ ซัมเมอร์เลิฟ ในปี พ.ศ. 2518 และ ฮาวแซท ในปี พ.ศ. 2519 และ still in love with you
ไทยโคราช
รักเราพระจันทร์เป็นใจ
รักเราพระจันทร์เป็นใจ  เป็นละครโทรทัศน์สัญชาติเกาหลีใต้ในปี พ.ศ. 2559 นำแสดงโดย พัก โบ-ก็อม และ คิม ยู-จ็อง ออกอากาศทุกวันจันทร์และอังคารเวลา 22:00 น. ทางช่องเคบีเอส 2 เริ่มตอนแรกเมื่อวันที่ 22 สิงหาคม พ.ศ. 2559 โดยเป็นเรื่องราวความรักขององค์รัชทายาทแห่งราชวงศ์โชซ็อนและหญิงสาวที่ปลอมตัวเป็นขันทีในวังหลวง ละครสร้างจากนวนิยายในชื่อ "Moonlight Drawn by Clouds" ของยุน อี-ซู โดยเป็นหนึ่งในการ์ตูนช่องออนไลน์ที่ประสบความสำเร็จบนเว็บตูนเนเวอร์ในปี พ.ศ. 2556 จนได้รับการตีพิมพ์เป็นนวนิยายชุด 5 เล่มในปี พ.ศ. 2558
ฮง รา-ออน (คิม ยู-จ็อง) ปลอมตัวเป็นผู้ชายและเป็นที่ปรึกษาด้านการเดทให้กับผู้ชายมากมาย วันหนึ่งจดหมายที่รา-ออนเขียนให้ลูกค้า ได้ชักนำให้เธอได้พบกับอี ย็อง (พัก โบ-ก็อม) เจ้าชายฮโยมยอง มกุฎราชกุมารซึ่งเป็นอัจฉริยะที่ได้เป็นรัชทายาทและผู้แทนพระองค์ในวัยเพียงแค่ 18 ปี รา-ออนไม่รู้ว่าอีย็องคือองค์รัชทายาท และอีย็องก็ไม่รู้ว่ารา-ออนเป็นผู้หญิง ซึ่งอีย็องสนใจในตัวของรา-ออนมาก จนกระทั่ง รา-ออนถูกขายให้เป็นขันทีในวังหลวง ซึ่งเธอไม่อยากเป็นและพยายามที่จะหลบหนี
ระหว่างทางรา-ออนเจอกับอีย็องและถูกเขาจับได้ ทำให้เธอต้องกลับเข้าวังหลวง ในการสอบเป็นขันทีเธอพยายามทำการสอบให้ตก แต่อีย็องยังคาดแค้นรา-ออนที่ทิ้งเขาไว้ที่หลุมดักสัตว์และพยายามทำทุกวิถีทางเพื่อให้เธอเป็นขันทีจนสำเร็จ คิม ยุน-ซ็อง (ช็อง จิน-ย็อง) เป็นนักวิชาการที่เกิดจากครอบครัวที่มีชื่อเสียงและมีอิทธิพลมากกว่าตระกูลสูงศักดิ์ ยุน-ซ็องเจอกับรา-ออนครั้งแรก เขารู้ว่าเธอคือผู้หญิงในทันทีและช่วยปิดบังความลับของเธอ
ขณะเดียวกัน ความสนิทสนมของรา-ออนกับอีย็องในฐานะขันทีและเพื่อน ทำให้มีข่าวลือหนาหูเกี่ยวกับรสนิยมทางเพศของอีย็อง เมื่อรา-ออนรู้ข่าวจึงพยายามตีตัวออกห่างเพื่อปกปิดข่าวลือ แต่ความห่างเหินกัน ทำให้อีย็องหัวเสียและตระหนักว่าเขารักเธอ ขณะเดียวกัน รา-ออน กำลังสวมใส่เสื้อผ้าของผู้หญิงที่ยุน-ซ็องซื้อให้ อีย็องเผลอไปเห็นเข้าทำให้เขารู้ว่าเธอคือผู้หญิง
รา-ออนเดินไปพบอีย็องตามนัด แต่ก็ต้องประหลาดใจที่อีย็องสารภาพรักกับเธอ หลังจากนั้นอี ย็องกับรา-ออนเริ่มคบหากัน แต่เนื่องจากความแตกต่างทางชนชั้น ทำให้พวกเขาต้องรักแบบหลบ ๆ ซ่อน ๆ จนอีย็องถูกคลุมถุงชนกับโช ฮา-ย็อน (แช ซู-บิน) ลูกสาวของเสนาบดี ทำให้เขาต้องเผชิญกับรักสามเส้า รวมถึงต้องรับมือกับอัครเสนาบดีที่พยายามขัดขวางเขาในการเป็นกษัตริย์
ในเดือนธันวาคม พ.ศ. 2558 เคบีเอสมีเดีย บริษัทผู้ผลิตประกาศว่า พวกเขาจะสร้างละครย้อนยุคในสมัยราชวงศ์โชซ็อน ที่มีเค้าโครงจากนวนิยายในชื่อ "Moonlight Drawn by Clouds " ที่เขียนโดยยุน อี-ซู พัก โบ-ก็อมตอบรับบทบาทอี ย็องในเดือนกุมภาพันธ์ พ.ศ. 2559 ส่วนในบทบาท ฮง รา-ออน มีการแคสติงมาเรื่อยๆ ทั้งคิม จี-ว็อนและคิม โก-อึน จนสุดท้ายในเดือนเมษายน คิม ยู-จ็องตอบรับบทบาทนี้ ซึ่งทางเคบีเอสมีเดียให้เหตุผลที่เลือกเธอไว้ว่า "ฮง รา-ออนเป็นตัวละครที่มีทั้งความน่ารัก การตีหน้าซื่อตาใส ซึ่งเราก็เชื่อมั่นว่าคิม ยู-จ็องจะแสดงให้เห็นถึงเสน่ห์ของรา-ออนด้วยฝีมือการแสดงที่ยอดเยี่ยมที่เธอได้แสดงให้เห็นตลอดเวลาที่ผ่านมา" ในวันที่ 26 พฤษภาคม พ.ศ. 2559 การอ่านบทละครร่วมกับนักแสดงในเรื่องเป็นครั้งแรก จัดขึ้นที่ถนนยออีโด ในโซล และเริ่มถ่ายทำในช่วงต้นเดือนมิถุนายน
ในงานแถลงข่าวจัดขึ้นในวันที่ 18 สิงหาคม พ.ศ. 2559 โดยผู้กำกับคิม ซ็อง-ยุนกล่าวว่า แม้ละครเรื่องนี้เป็นเรื่องราวในศตวรรษที่ 19 แต่การผลิตจะปรับให้เข้ากับวัฒนธรรมสมัยนิยมมากขึ้น "ละครของเราคือการมุ่งเน้นความโรแมนติกที่สวยและมีเสน่ห์ แต่ยังคงความโศกเศร้า ผมอยากให้คุณมีความสุขเมื่อดูมัน ไม่มีคำเปรียบเทียบไหนที่เป็นอุปสรรค แทนที่เราจะแสดงให้เห็นถึงการเมืองในสมัยนั้น แต่เรามุ่งเน้นไปที่การบอกเล่าที่เป็นเรื่องง่ายทางอารมณ์แทน"
"รักเราพระจันทร์เป็นใจ" เป็นการทำงานร่วมกันระหว่างผู้กำกับ แพ็ก ซัง-ฮุน, ผู้กำกับภาพ คิม ชี-ฮย็อน และผู้ประพันธ์ดนตรีประกอบละคร คัง ดง-ยุน ที่ล้วนแต่เคยทำงานร่วมกันในละครที่ประสบความสำเร็จอย่างสูงในละครเรื่อง "ชีวิตเพื่อชาติ รักนี้เพื่อเธอ" อีกด้วย
งานออกแบบ.
ชุดฮันบก.
ชุดฮันบกของพัก โบ-ก็อม ใช้เวลาการทำนานถึง 4 เดือน ซึ่งออกแบบโดย อี จิน-ฮี (ผู้ออกแบบเครื่องแต่งกายละครเรื่อง "พลิกชีวิต นาทีวิกฤต", "บัณฑิตหน้าใส หัวใจว้าวุ่น", "มูยุล มหาบุรุษพิชิตแผ่นดิน" และ "มุ่งสู่ดาว ก้าวตามฝัน") ซึ่งเธอยังกล่าวยกย่องพักว่า "พัก โบ-ก็อมไม่เคยทำให้ฉันผิดหวัง เขามีพรสวรรค์ที่ดูเป็นธรรมชาติ" อีกทั้งยังพูดว่า "นี่เป็นครั้งแรกที่นักแสดงสามารถแสดงความรู้สึกในบทบาทได้สมบูรณ์แบบ"
ฉากร่ายรำของฮง รา-ออนในตอนที่ 4 คิม ยู-จ็องได้ฝึกซ้อมการร่ายรำนานถึง 2 เดือน เพื่อถ่ายทำฉากรำเดี่ยวของฮง รา-ออน และเนื่องจากฉากดังกล่าวเป็นฉากที่จะทำลายกรอบพื้นฐานของตัวละครฮง รา-ออนที่ปลอมตัวมาเป็นขันทีมากที่สุด คิมจึงได้มีส่วนร่วมในการแลกเปลี่ยนความคิดเห็นกับยุน มี-ย็อง ผู้กำกับฉากรำ เพื่อให้ภาพออกมาโดยมีทั้งความเป็นผู้หญิงและความเป็นอิสระของรา-ออนอยู่ในตัวทั้งคู่
ผู้กำกับยุนที่ให้คำปรึกษาคิมมาตลอด 2 เดือน กล่าวว่า "เราออกแบบท่าเต้นโดยคิดเหมือนกับที่อีย้องพูดในเรื่องว่า 'ถ้าเป็นรา-ออนจะทำแบบนี้ไม่นะ' ซึ่งต้องขอบคุณคิม ยู-จ็องที่ตั้งใจฝึกซ้อมมาตลอด 2 เดือน ทำให้เธอถ่ายทอดฉากร่ำเดี่ยวออกมาได้อย่างยอดเยี่ยมค่ะ”
คิมได้เตรียมตัวสำหรับการรับบทเป็นฮง รา-ออน ทั้งเข้าเรียนการรำตั้งแต่ก่อนจะเริ่มถ่ายทำละครอย่างเป็นทางการ เรียนขี่ม้า และได้ฝึกตีกลองเพื่อถ่ายทำฉากการละเล่นใจกลางเมือง ซึ่งเธอกล่าวถึงการแสดงละครเรื่องนี้ว่า "ฉันได้เรียนรู้อะไรหลาย ๆ อย่าง ซึ่งก็มีส่วนช่วยกับตัวฉันเองจริง ๆ ด้วยเยอะเลยค่ะ"
"รักเราพระจันทร์เป็นใจ" ได้รับความนิยมอย่างมาก ทีเซอร์แรกของละครปล่อยออกมาเมื่อวันที่ 17 กรกฎาคม พ.ศ. 2559 ซึ่งเป็นคลิปการเต้นของพัก โบ-ก็อมใส่ชุดองค์รัชทายาทและเหล่าขันทีมาเต้นในเพลง "บอมบา" (Bomba) กลางจัตุรัสควังฮวามุน หน้าพระราชวังคย็องบก เพื่อประชาสัมพันธ์ละคร ซึ่งสร้างความฮือฮาในสื่ออินเทอร์เน็ตของประเทศเกาหลีอย่างมาก จนละครเรื่องนี้ถูกค้นหามากที่สุดเป็นอับดับ 1 ในขณะนั้น ส่วนความนิยมในด้านเรตติงจากผลสำรวจเอจีบีนีลเซนพบว่า ในตอนที่ 3 สามารถทำเรตติงสูงสุดเป็นอับดับ 1 ของช่องในวันจันทร์และอังคาร ซึ่งมีเรตติงสูงถึงร้อยละ 16.0 เพิ่มขึ้นสองเท่า จากตอนที่ 1 และ 2 ซึ่งได้เรตติงเพียงร้อยละ 8.3 และ 8.5 ตามลำดับ
สำหรับในต่างประเทศ "รักเราพระจันทร์เป็นใจ" ถูกซื้อลิขสิทธิ์การเข้าฉายในจีนโดยช่องทีวีออนไลน์ แมนโกทีวี สำหรับสมาชิกที่สมัครแบบพิเศษเท่านั้นที่สามารถรับชมได้และไม่มีการประชาสัมพันธ์ละครเป็นกรณีพิเศษเลย แต่ถึงกระนั้นก็ได้รับการตอบรับอย่างมาก มียอดผู้ชมเกินกว่า 135 ล้านครั้ง รวมถึงถูกซื้อลิขสิทธิ์ไปฉายในหลายประเทศได้แก่ เวียดนามไทยสิงคโปร์มาเลเซียฮ่องกง ไต้หวันญี่ปุ่นฟิลิปปินส์ และอินโดนีเซีย
นวนิยายเรื่อง "Moonlight Drawn by Clouds" มียอดขายเพิ่มขึ้นถึง 56% หลังจากการออกอากาศนอกจากนี้ กาเกาทอล์ก (KakaoTalk) และ ไลน์ ได้ปล่อยสติกเกอร์เป็นรูป "Moonlight" และชุดของรา-ออน 3 ชุด ยังถูกนำไปใช้เป็นสินค้าในเกมส์บนมือถือของ "I Love Nicky" อีกด้วย
ส่วนกระแสของนักแสดงก็ได้รับความนิยมเช่นกัน ทางด้านพัก โบ-ก็อมและคิม ยู-จ็องต่างก็รับบทบาทนำเป็นครั้งแรก พวกเขาอยู่ในหัวข้อ "ใครคือคนดังที่คุณต้องการใช้เวลาช่วงเทศกาลชูซ็อกด้วยมากที่สุด" จากความคิดเห็นของนักศึกษาในโรงเรียนศิลปะทั้งหมด 722 คน พักและคิมได้อันดับ 1 ในฝ่ายชายและหญิง แซงพัก แฮ-จินและซอฮย็อน ต่อมา ซีเจอีแอนด์เอ็มและนีลเซนโคเรียน ประกาศผลคะแนนของคอนเทนที่มีอิทธิพล (CPI) ในสัปดาห์สุดท้ายของเดือนสิงหาคม "รักเราพระจันทร์เป็นใจ" ได้อันดับ 1 ในหัวข้อ "ละครที่ได้รับความสนใจมากที่สุด" และอันอับ 1 ในหัวข้อ "ละครที่มีอิทธิพลสูงสุดประจำเดือนกันยายน" ของสถาบันโคเรียนคอร์พอร์เรท
การเปรียบเทียบต้นฉบับจากเว็บตูนนั้น มีมาโดยตลอดโดยเฉพาะความไม่สมจริงของตัวละคร ฮง รา-ออน ที่แสดงโดยคิม ยู-จ็อง ทั้งการแต่งตัว ภาพลักษณ์ที่ดูขัดตา และไม่สามารถทำให้ผู้ชมเชื่อว่าเป็นผู้ชายได้ รวมถึงการแต่งหน้าจัดเกินไป ทำให้เกิดกระแสวิพากษ์วิจารณ์อย่างกว้างขวาง เช่นในสื่ออินเทอร์เน็ต และสังคมออนไลน์ต่าง ๆ กล่าวว่า "ตัวละครของเธอเป็นเพียงคนเดียวท่ามกลางกลุ่มของขันทีที่ดูมีความเป็นผู้หญิงมากเกินไป" อย่างไรก็ดี ผู้ชมบางคนยังกล่าวว่า "ตัวละครของเธอมีความจำเป็นที่จะต้องทำตัวให้โดดเด่นออกมาจากตัวละครอื่น ๆ มากกว่า"
ในวันที่ 23 สิงหาคม พ.ศ. 2559 ยังถูกวิพากษ์วิจารณ์อย่างหนัก ในฉากพันผ้าที่หน้าอกเพื่อปกปิดความเป็นผู้หญิงของคิม ยู-จ็อง ซึ่งเผยให้เห็นมุมกล้องได้โฟกัสไปที่หน้าอกและส่วนล่าง ทำให้ผู้ชมเห็นว่าไม่เหมาะสมอย่างยิ่ง เพราะเธออายุเพียงแค่ 17 ปี ทำให้ละครประสบปัญหากับคณะกรรมการเซ็นเซอร์ในฉากของคิมซึ่งเธอเป็นผู้เยาว์ และฉากนี้ "นานเกินความจำเป็น"
Love in the Moonlight
Moonlight Drawn by Clouds
ไทยลีก 3 ฤดูกาล 2560
ไทยลีก 3 ฤดูกาล 2560  หรืออีกชื่อหนึ่งว่า ไทยลีก 3 ยูโร่เค้กลีกโปร ตามชื่อของผู้สนับสนุนหลัก เป็นฟุตบอลลีกอาชีพระดับชั้นที่ 3 ของไทยซึ่งจะเริ่มแข่งขันในฤดูกาล 2560 เป็นฤดูกาลแรกโดยคัดเอาทีมอันดับ 1-4 จาก 8 โซนของฟุตบอลลีกภูมิภาคดิวิชั่น 2 ขึ้นมาแข่งในไทยลีก 3แล้วแบ่งเป็น 2 โซน ๆ ละ 16 ทีมแล้วนำแชมป์ของแต่ละโซน และทีมที่ชนะการแข่งเพลย์ออฟ ระหว่างรองแชมป์ของแต่ละโซน ขึ้นไปแข่ง ไทยลีก 2 ส่วนอันดับสุดท้ายของทั้ง 2 โซนจะตกชั้นลงไปเล่นใน ไทยลีก 4
ในฤดูกาล 2560 มีทีมที่ได้สิทธิ์เข้าร่วมแข่งขันอย่างเป็นทางการจำนวน 29 ทีม
ไทยลีก ฤดูกาล 2560
ไทยลีก 2560 (เป็นที่รู้จักกันในชื่อ โตโยต้า ไทยลีก ตามชื่อของผู้สนับสนุนหลัก) เป็นฤดูกาลที่ 21 ของการแข่งขันไทยลีกนับตั้งแต่ก่อตั้งมาในปี พ.ศ. 2539 ซึ่งในฤดูกาลนี้จะมีสโมสรเข้าร่วมการแข่งขันเป็น 18 สโมสร โดยจะเริ่มแข่งขันในวันที่ 11 กุมภาพันธ์ พ.ศ. 2560
เอสซีจี เมืองทอง ยูไนเต็ด เป็นแชมป์เก่าที่ต้องแข่งขันเพื่อป้องกันแชมป์ในปีนี้ โดยที่มีไทยฮอนด้า ลาดกระบัง, อุบล ยูเอ็มที ยูไนเต็ด และการท่าเรือ เป็น 3 สโมสรที่ได้เลื่อนชั้นจากไทยลีกดิวิชั่น 1 ขึ้นมาลงเล่นในฤดูกาลนี้
การปรับปรุงภาพลักษณ์.
โลโก้ของไทยลีกนั้นถูกออกแบบขึ้นมาโดยใช้ตัวอักษร T ที่ย่อมาจาก Thailand เป็นสัญลักษณ์ผสมผสานกับรูปร่างที่ตัดทอนรายละเอียดมาจากช้างเผือก ซึ่งเป็นสัตว์ประจำชาติไทย ให้ออกมาดูเป็นเอกลักษณ์สากล บ่งบอกถึงความเป็นไทย และดูเรียบง่าย โดยจะใช้แบบเดียวกันในทุก ๆ ลีกแต่แบ่งระดับด้วยสีที่แตกต่างกันเพื่อให้ง่ายแก่การจดจำและเป็นเอกลักษณ์เฉพาะของไทยลีก ซึ่ง วรทิตย์ เครือวาณิชกิจ จากบริษัท ฟาร์มกรุ๊ป จำกัด ผู้ออกแบบโลโก้ได้เปิดเผยว่า สีที่ใช้แบ่งระดับไทยลีกแต่ละระดับมีที่มาจากอัญมณีจากแหวนนพรัตน์
เงินสนับสนุน.
สมาคมกีฬาฟุตบอลแห่งประเทศไทย ในพระบรมราชูปถัมภ์ มีโครงการสนับสนุนเงินพัฒนาสโมสรให้กับทีมต่างๆ ที่ต้องการนำไปต่อเติมก่อสร้างสิ่งอำนวยความสะดวก โดยเพิ่มเงินสนับสนุนทีมให้สโมสรในระดับไทยลีกจำนวน 5 ล้านบาท นอกเหนือจากงบสนับสนุนจากค่าลิขสิทธิ์ถ่ายทอดสดทีมละ 20 ล้านบาท โดยเริ่มตั้งแต่ฤดูกาล 2560
ทั้งนี้สโมสรที่ต้องการของบจากโครงการสนับสนุนเงินพัฒนาสโมสรจะต้องส่งใบเสนอราคาและแบบแผนการก่อสร้างเพื่อเป็นการยืนยัน ซึ่งทางสมาคมฯ เชื่อว่าโครงการนี้จะช่วยให้เห็นถึงการเปลี่ยนแปลงด้านสิ่งอำนวยความสะดวกของแต่ละสโมสรได้อย่างเด่นชัดภายใน 1 ปี
วุฒิ คงคาเขตร (ชื่อเล่น:วุฒิ) เป็นอดีตนักแสดงชายชาวไทย
วุฒิ คงคาเขตร เกิดเมื่อวันที่ 2 มกราคม พ.ศ. 2484 เข้าวงการด้วยการเป็นนักพากย์ละครวิทยุก่อนแสดงละครพร้อมกับ พิศาล อัครเศรณี และรับงานละครมาตลอด จนถึงเรื่องสุดท้าย คือ สุภาพบุรุษจุฑาเทพ ตอน คุณชายพุฒิภัทร ทางช่อง 3 ในบท ตาชุ่ม
เสียชีวิตลงด้วยอาการหัวใจวายเมื่อวันจันทร์ที่ 5 กันยายน พ.ศ. 2559 เวลา 22.00 น. ในวัย 75 ปี
Men - Tyva Men
เพลงชาติสาธารณรัฐตูวา
เพลงชาติสาธารณรัฐตูวา มีชื่อเรียกว่า "เมน - เตอวา เมน" (อังกฤษ: "Men – tywa men"; รัสเซีย:Я – Тувинец; ตูวา:Мен – тыва мен) แปลว่า ข้าคือชาวตูวา ประพันธ์โดย เบียนซากาน นาออย (Bayantsagaan Oohiy) ทำนองโดย โอลอนบายาร์ กันโตมีร์ (Olonbayar Gantomir) เพลงนี้ได้รับการรับรองเป็นเพลงประจำสาธารณรัฐตูวาในวันที่ 11 สิงหาคม 2011 โดยแทนที่เพลงชาติเพลงเก่า "โตรุคตุกดลไกตังดึม" ("Tooruktug Dolgaý Taňdym")
สาธารณรัฐตูวา
ตูวา  หรือชื่อทางการว่า สาธารณรัฐตูวา  เป็นหนึ่งในเขตการปกครองรูปแบบสาธารณรัฐของประเทศรัสเซีย ตั้งอยู่ในเขตสหพันธ์ไซบีเรีย
แชมป์อินเตอร์คอนติเนนทัล WWE
แชมป์อินเตอร์คอนติเนนทัล IWGP
แชมป์เฮฟวี่เวท IWGP
ไอดับเบิลยูจีพี แทกทีม แชมเปี้ยนชิพ
ไอดับเบิลยูจีพี แทกทีม แชมเปี้ยนชิพ  เป็นเข็มขัดแชมป์จากนิวเจแปนโปรเรสต์ลิง (NJPW) ก่อตั้งขึ้นเมื่อวันที่ 12 ธันวาคม ค.ศ. 1985
IWGP Tag Team Championship
อันดับมหาวิทยาลัยไทย
อันดับมหาวิทยาลัยไทยจากมุมมองของนานาชาติหลากหลายสำนัก สามารถทำให้เห็นภาพรวมและศักยภาพของมหาวิทยาลัยไทยในสังคมโลกยุคปัจจุบัน ส่งเสริมให้เกิดการพัฒนาเพื่อให้ทัดเทียมนานาอารยประเทศ
การจัดอันดับมหาวิทยาลัยโดย Academic Ranking of World Universities หรือ ARWU ประจำปี 2017 จัดโดยมหาวิทยาลัยเซี่ยงไฮ้เจียวทงของประเทศจีน โดยใช้เกณฑ์พิจารณาจากงานวิจัยที่ได้รับการตีพิมพ์และอ้างอิงในวารสารชั้นนำของโลก ศิษย์เก่าที่ได้รับรางวัลโนเบล หรือรางวัลในระดับนานาชาติ
Center for World University Rankings (CWUR).
เป็นการจัดอันดับโดยพิจารณาจากการได้รับรางวัลต่างๆในระดับนานาชาติและการได้ดำรงตำแหน่ง CEO ในบริษัทชั้นนำทั่วโลกของบัณทิตที่จบไปแล้ว, การได้รับรางวัลต่างๆในระดับนานาชาติ ของคณาจารย์, งานวิจัยที่ตีพิมพ์ในวารสารที่มีชื่อเสียง เป็นต้น
Quacquarelli Symonds (QS).
Quacquarelli Symonds (QS) เป็นสถาบันการจัดอันดับมหาวิทยาลัยในสหราชอาณาจักร ที่มีชื่อเสียงและเป็นที่นิยม โดยมีการจัดอันดับที่ครอบคลุม ประกอบด้วย การจัดอันดับมหาวิทยาลัยระดับโลก(QS World University Rankings® ) การจัดอันดับมหาวิทยาลัยระดับภูมิภาค(QS University Ranking by Region) การจัดอันดับมหาวิทยาลัยแบ่งตามกลุ่มวิชา(QS University Ranking by Faculty) และ การจัดอันดับมหาวิทยาลัยตามรายวิชา(QS University Ranking by Subject)
การจัดอันดับมหาวิทยาลัยระดับโลก(QS World University Rankings® ).
การจัดอันดับมหาวิทยาลัยระดับภูมิภาคเอเชีย (QS University Ranking by Region: Asia).
การจัดอันดับ QS Graduate Employability Rankings.
เป็นการจัดอันดับคุณภาพการจ้างงานของบัณฑิต โดยพิจารณาจาก ชื่อเสียงและความเชื่อมั่นของผู้จ้างงาน ผลผลิตของบัณฑิต อัตราการจ้างงานบัณฑิต เป็นต้น
RUR Reputation Rankings.
การจัดอันดับมหาวิทยาลัยชั้นนำของโลก RUR Reputation Rankings โดย RUR Rankings Agency ของประเทศรัสเซีย เป็นการจัดอันดับมหาวิทยาลัยชั้นนำของโลก (a ranking of leading world universities) ในปี ค.ศ. 2016 มีเกณฑ์ที่ใช้ในการจัดอันดับโดยการพิจารณาในด้านชื่อเสียงการสอน และชื่อเสียงเกี่ยวกับงานวิจัย
RUR Research Performance World University Rankings.
การจัดอันดับมหาวิทยาลัยชั้นนำของโลก RUR Research Performance World University Rankings โดย RUR Rankings Agency ของประเทศรัสเซีย เป็นการจัดอันดับมหาวิทยาลัยชั้นนำของโลก (a ranking of leading world universities) ในปี ค.ศ. 2016 โดยเน้นจัดอันดับในด้านคุณภาพการวิจัย
RUR Academic Rankings.
การจัดอันดับมหาวิทยาลัยชั้นนำของโลก RUR Research Performance World University Rankings โดย RUR Rankings Agency ของประเทศรัสเซีย เป็นการจัดอันดับมหาวิทยาลัยชั้นนำของโลก (a ranking of leading world universities) ในปี ค.ศ. 2017 โดยเน้นจัดอันดับในด้านบุคลากร ปริมาณและการอ้างอิงงานวิจัย
SCImago Institutions Ranking (SIR).
SCImago Institutions Ranking (SIR) เป็น การจัดอันดับสถาบันที่มีผลงานวิจัยในระดับนานาชาติ ซึ่งจะไม่ได้นับเฉพาะมหาวิทยาลัย แต่จะนับสถาบันเฉพาะทางด้วย เช่น สถาบันเทคโนโลยี วิทยาลัย โรงพยาบาล เป็นต้น
Times Higher Education World University Rankings.
นิตยสารไทมส์ไฮเออร์เอดูเคชันซัปพลีเมนต์ (THES) ได้จัดทำอันดับมหาวิทยาลัยทั่วโลก โดยแบ่งเป็นโดยภาพรวม และจัดแยกสาขาออกเป็น 5 สาขา ได้แก่ สาขาเทคโนโลยี (วิศวกรรมศาสตร์และเทคโนโลยีสารสนเทศ) สาขาเวชชีวศาสตร์ สาขาศิลปศาสตร์และมนุษยศาสตร์ สาขาวิทยาศาสตร์ และสาขาสังคมศาสตร์
การจัดอันดับมหาวิทยาลัยระดับโลก (THE - World University Rankings).
U.S. News Best Global Universities.
U.S. News &amp; World Report นิตยสารการจัดอันดับมหาวิทยาลัยที่มีชื่อเสียงของสหรัฐอเมริกา มีเกณฑ์จัดอันดับหลายด้าน เช่น ชื่อเสียงการวิจัยในระดับโลก และระดับภูมิภาค สื่อสิ่งพิมพ์ การถูกนำไปอ้างอิง ความร่วมมือระหว่างประเทศ จำนวนบุคลากรระดับปริญญาเอก เป็นต้น
อันดับในด้านอื่นๆ.
การจัดอันดับของ Webometrics จัดทำขึ้นเพื่อแสดงความตั้งใจของสถาบันต่าง ๆ ในการเผยแพร่ความรู้สู่เว็บ และเป็นความริเริ่มเพื่อส่งเสริมการเข้าถึงความรู้อย่างเปิดกว้าง (Open Access) ทั่วโลก อันดับ Webometrics จะบอกถึงปริมาณและคุณภาพของสิ่งตีพิมพ์อิเล็กทรอนิกส์ในเว็บไซต์ของสถาบัน โดยพิจารณาจากจำนวน Link ที่เชื่อมโยงเข้าสู่เว็บนั้นๆจากเว็บภายนอกโดยวัดจากการสืบค้นด้วย Search Engine และนับจำนวนเอกสารตีพิมพ์ออนไลน์ในกลุ่มของไฟล์ .pdf .ps .ppt และ .doc และจำนวนเอกสารที่มีการอ้างอิง (Citation) แบบออนไลน์ผ่านกูเกิลสกอลาร์ (Google Scholar) โดยจะจัดอันดับปีละ 2 ครั้ง ได้แก่ เดือนมกราคม และ เดือนกรกฎาคม
10 อันดับแรก (อันดับเพิ่มเติมสามารถดูได้ที่เว็บไซต์) http://www.webometrics.info/en/Asia/thailand
ตัวอย่างการนำ Webometrics ไปใช้ผิดวัตถุประสงค์ เช่น
"อันดับมหาวิทยาลัยที่ดีที่สุดด้านวิชาการจาก Webometrics"
ตัวอย่างแนะนำที่ใช้ตรงตามวัตถุประสงค์ เช่น
"อันดับมหาวิทยาลัยในด้านระบบสื่อออนไลน์ จาก Webometrics "
List of IWGP Heavyweight Champions
List of IWGP Intercontinental Champions
List of IWGP Tag Team Champions
จอห์น เชอร์ชิลล์ ดยุกแห่งมาร์ลบะระห์ที่ 1
เจ้าหญิงซีนาตี เซโอโซแห่งเลโซโท
กองทัพผู้ก่อการกำเริบยูเครน
กองทัพกบฎยูเครน  เป็นกองกำลังกึ่งทหารชาตินิยมยูเครนและต่อมากลายเป็นกองทัพพลพรรคที่ได้เข้าร่วมในหนึ่งของการสู้รบแบบกองโจรในช่วงสงครามโลกครั้งที่สองซึ่งได้ต่อกรกับนาซีเยอรมนี คอมมิวนิสต์ (สหภาพโซเวียต, เชโกสโลวาเกีย) และรัฐใต้ดินโปแลนด์ กองทัพกบฏได้เกิดขึ้นจากการก่อตั้งกองกำลังรบที่แยกต่างหากขององค์กรชาตินิยมยูเครน-ฝ่ายบันเดรา (the OUN-B) กองกำลังรบอื่น ๆ ที่มีความรักชาติ ผู้แปรพัตร์บางส่วนของตำรวจกองหนุนยูเครน (Ukrainian Auxiliary Police) การรวมตัวของประชากรท้องถิ่นและอื่น ๆ ความเป็นผู้นำทางการเมืองของกองทัพเป็นขององค์กรชาตินิยมยูเครน-บันเดรา เป็นพวกกระทำความผิดตั้งแต่แรกของการสังหารหมู่ชาวโปลใน Volhynia และตะวันออกของกาลิเซีย
วันที่ก่อตั้งอย่างเป็นทางการคือวันที่ 14 ตุลาคม ค.ศ. 1942 งานเลี้ยงของวันการร้องขอความกรุณาต่อมารดาพระเจ้า (Intercession of the Theotokos) กองทัพปฏิวัติประชาชนชาวยูเครนในช่วงตั้งแต่เดือนธันวาคม ค.ศ. 1941 จนถึงเดือนกรกฎาคม ค.ศ. 1943 มีชื่อเดียวกัน (กองทัพกบฎยูเครน หรือ UPA)
พระบาทสมเด็จพระปรมินทรมหาภูมิพลอดุลยเดช บรมนาถบพิตร
ระบบ L
นายนั่นแหละ… คู่แท้ของฉัน
Mint To Be นายนั่นแหละ… คู่แท้ของฉัน เป็นละครชุด (ซีรีส์) ประเภทโรแมนติกคอมเมดี้ มีเค้าโครงมาจากนิยาย "Mint To Be เขาว่ากันว่า… นายเกิดมาเพื่อเป็นของฉัน!" ของ may112 จากสำนักพิมพ์แจ่มใส ผลิตโดยจีเอ็มเอ็มทีวี และ บาแรมยู กำกับการแสดงโดย ขนิษฐา ขวัญอยู่ ออกอากาศทางช่องจีเอ็มเอ็ม 25 ทุกวันอาทิตย์ เวลา 20.30 - 21.45 น. สามารถรับชมย้อนหลังได้ทางไลน์ทีวี เวลา 22.30 น. อีกทั้งยังออกอากาศในประเทศจีนทางแพลตฟอร์มเทนเซ็นต์วิดีโอ พร้อมกับการแพร่ภาพในประเทศไทย เริ่มตอนแรกวันที่ 29 กรกฎาคม พ.ศ. 2561
อะเงะโอะ
อะซะกะ
ชูโอ (ไซตะมะ)
ฟุจิมิโนะ
คะวะโงะเอะ
บรอดเฮิร์สต์พาร์ก
คะวะงุชิ
โคะชิงะยะ
ฟุจิมิ
คุมะงะยะ
เจ้าหญิงหลุยส์แห่งเบลเยียม (พ.ศ. 2401-2467)
เจ้าหญิงหลุยส์แห่งเบลเยียม
เจ้าหญิงหลุยส์แห่งเบลเยียม ประสูติเมื่อวันที่ 18 กุมภาพันธ์ พ.ศ. 2401 ณ บรัสเซลส์ เบลเยียม เป็นพระราชธิดาพระองค์ใหญ่ใน สมเด็จพระเจ้าเลออปอลที่ 2 แห่งเบลเยียม และ สมเด็จพระราชินีมารี เฮนรีทเทอแห่งเบลเยียม
เจ้าหญิงหลุยส์แห่งเบลเยียม ทรงเสกสมรสกับ เจ้าชายฟิลิปแห่งซัคเซิน-โคบวร์คและโกทา เมื่อวันที่ 4 กุมภาพันธ์ พ.ศ. 2418 ขณะเจ้าหญิงมีพระชันษาเพียง 17 ปี โดยรับพระราชทานพระอิสริยยศที่ เจ้าหญิงฟิลิปแห่งซัคเซิน-โคบวร์คและโกทา มีพระบุตร 2 พระองค์คือ
การสมรสของทั้ง 2 ไม่เป็นที่น่าพอใจของพระราชบิดาในเจ้าหญิง เนื่องจากพระสวามีทรงมีความใกล้ชิดกับ ปรัสเซีย แต่การสมรสครั้งนี้เกิดขึ้นได้เพราะความเข้าพระราชหฤทัยของพระราชมารดา ชีวิตของทั้ง 2 ไม่ได้เรียบหรูและไม่มีความสุขนัก พระสวามีกล่าวว่า เจ้าหญิงหลุยส์ทรงควบคุมพระจริยวัตรและทรงใช้เงินจากราชวงศ์ของพระสวามีเป็นจำนวนมาก และหย่าขาดกันในที่สุด
เจ้าหญิงคลิเมนไทน์แห่งเบลเยียม
เจ้าหญิงคลิเมนไทน์แห่งเบลเยียม ประสูติเมื่อวันที่ 30 กรกฎาคม พ.ศ. 2415 ณ บรัสเซลส์ เบลเยียม เป็นพระราชธิดาใน สมเด็จพระเจ้าเลออปอลที่ 2 แห่งเบลเยียม และ สมเด็จพระราชินีมารี เฮนรีทเทอแห่งเบลเยียม พระองค์ทรงถูกเลี้ยงจากพระราชมารดา พระขนิษฐาของพระองค์ เจ้าหญิงลูอีสแห่งเบลเยียม ทรงเสกสมรสขณะมีพระชันษาเพียง 17 ปี
พระองค์ทรงมีความรักหลายครั้ง ครั้งแรกนั้นเกิดขึ้นกับ เจ้าชายโบดวงแห่งเบลเยียม พระโอรสใน เจ้าชายฟิลิป เคานต์แห่งแฟลนเดอส์ พระญาติของพระองค์เอง แต่ต่อมาเจ้าชายโบดวงสิ้นพระชนม์ลงขณะมีพระชันษา 21 ชันษา ความรักครั้งที่ 2 จึงเกิดขึ้นกับ บารอนออกัส ออเฟรนเนส ซึ่งเป็นพระราชวงศ์ของเบลเยียมพระองค์หนึ่ง แต่อย่างไรก็ตาม บารอนออกัสก็มิได้เป็นสมาชิกพระราชวงศ์ ความรักทั้ง 2 จึงล่มสลายอีกครั้ง และความรักครั้งที่ 3 กับ วิกตอร์ เจ้าชายนโปเลียน และเสกสมรสกัน เมื่อเสกสมรส พระองค์ได้รับสถาปนาที่ เจ้าหญิงนโปเลียน มีพระบุตรดังนี้
มะเอะดะ เก็นโซ
อุเอะโนะ ฮิโกะมะ
โฮะริเอะ คุวะจิโร
2016 WWE draft
2014 Slammy Awards
มหัศจรรย์สาวน้อยพริตตี้เคียว สแปลช สตาร์
เจ้าชายโบดวงแห่งเบลเยียม
เจ้าชายโบดวงแห่งเบลเยียม ประสูติเมื่อวันที่ 3 มิถุนายน พ.ศ. 2412 ณ บรัสเซลส์ เบลเยียม เป็นพระโอรสพระองค์ใหญ่ใน เจ้าชายฟิลิป เคานต์แห่งแฟลนเดอส์ และ เจ้าหญิงมารีแห่งโฮเฮนซอลเลิร์น-ซิกมาริงเงิน ทรงเป็นพระราชนัดดาใน พระเจ้าเลออปอลที่ 1 แห่งเบลเยียม โดยเมื่อพระองค์ประสูตินั้น มีการเฉลิมฉลองไปทั่วประเทศและสร้างความปิติยินดีแก่พระอัยกาอย่างมาก โดยเมื่อพระองค์ประสูตินั้นทรงอยู่ในลำดับที่ 2 ต่อจากพระบิดา ซึ่งพระองค์ทรงถูกเลี้ยงดูจาก สมเด็จพระเจ้าเลออปอลที่ 2 แห่งเบลเยียม พระราชปิตุลาอย่างดียิ่ง
เจ้าชายโบดวงแห่งเบลเยียม สิ้นพระชนม์เมื่อวันที่ 23 มกราคม พ.ศ. 2434 ณ พระราชวังเคานต์แฟลนเดอส์ เนื่องจากก่อนหน้านี้พระองค์ได้เสด็จไปเยี่ยมพระอาการประชวรของ เจ้าหญิงเฮนเรียตตาแห่งเบลเยียม จนทำให้พระองค์ติดโรคไข้หวัดมา
คทาอัสคลิปิอุส
Rod of Asclepius
อัสคลิปิอุส
ถ้วยยาไฮเกีย
Bowl of Hygieia
2018 AFF U-19 Youth Championship
2017 AFF U-19 Youth Championship
2016 AFF U-19 Youth Championship
2015 AFF U-19 Youth Championship
แอ็นสท์ เทลมัน (ภาพยนตร์)
แอ็นสท์ เทลมัน  เป็นภาพยนตร์แนวชีวประวัติจากเยอรมนีตะวันออก ภาพยนตร์มีทั้งหมด 2 ภาค ภาพยนตร์เรื่องนี้เล่าชีวประวัติของแอ็นสท์ เทลมัน นักคอมมิวนิสต์ นักกิจกรรม และ เลขาธิการกลางพรรคคอมมิวนิสต์แห่งเยอรมนี ในช่วงยุคของสาธารณรัฐไวมาร์ ภาพยนตร์กำกับโดย คูร์ท แมทซิช (Kurt Maetzig) และนักแสดง กึนเทอร์ ซีม็อน (Günther Simon) นำแสดงบทนำ ภาคที่ 1 "Ernst Thälmann - Sohn seiner Klasse" (ลูกของชนชั้น) เข้าฉายในปี 1954 ก่อนที่ภาคต่อจะเข้าฉายในปี 1955 ในชื่อ "Ernst Thälmann - Führer seiner Klasse" (ผู้นำชนชั้น)
ศรีธรรมราช กาญจนโชติ
ไทยลีก 4 ฤดูกาล 2561 – โซนภาคตะวันออกเฉียงเหนือ
ไทยลีก 4 ฤดูกาล 2561 โซนภาคตะวันออกเฉียงเหนือ  เป็นฤดูกาลที่ 10 ของการแข่งขันลีก นับแต่ก่อตั้งลีกเมื่อ พ.ศ. 2552. และเป็นระดับที่ 4 ของระบบฟุตบอลลีกไทย
ฤดูกาล 2561 มี 14 สโมสรเข้าแข่งขันในโซนภาคตะวันออกเฉียงเหนือ ได้แก่